Publication: Magyar Közlöny
Issue: MK-2000-61 (Year: 2000, Number: 61)
Era: 1990-2004
Section: a 89/2000. (VI. 20.) Korm. rendelethez
Paragraph Index: 1356

1. Megjegyzés 1.1. A. Melléklet listáinak első két oszlopa az előállított terméket írja le. Az 1. oszlop tartalmazza a Kereskedelmi Vámtarifában használt vámtarifaszámot, vagy árucsoport számot, a 2. oszlop tartalmazza az adott vámtarifaszámhoz vagy árucsoporthoz tartozó árumegnevezést. Az első két oszlopban szereplő minden egyes tételre egy — a 3. oszlopban megállapított szabály vonatkozik. Ha az 1. oszlopban szereplő tételt egy „ex” előzi meg, ez azt jelenti, hogy a 3. oszlopban megadott szabály az adott vámtarifaszámnak, vagy árucsoportnak csak a 2. oszlopban leírt részére vonatkozik. 1.2. Ha az 1. oszlopban több vámtarifaszám szerepel összevontan, vagy egy árucsoport száma található, és ezért a 2. oszlopban a termék leírására általános kifejezéseket adtak meg, a 3. oszlop azonos sorában szereplő szabály mindazokra a termékekre vonatkozik, amelyek — a Kereskedelmi Vámtarifa szerint az adott árucsoport vámtarifaszámai, vagy az 1. oszlopban összevont bármely vámtarifaszám alá tartoznak. 1.3. Ha a listákban egy vámtarifaszámon belüli különböző termékekre különböző szabályok vonatkoznak, minden egyes termékre külön bekezdés tartalmazza a vámtarifaszám azon részének a leírását, amelyre a 3. oszlop azonos sorában szereplő szabály vonatkozik.

Source: https://magyarkozlony.hu/hivatalos-lapok/b3a4bd638accf367b830e66f0c046811e688afbb/dokumentumok/5db687d197917c2020dbd486f3136143f70fe5da/letoltes